ໃນຄໍ່າຄືນຂອງວັນທີ 26 ສິງຫາ 2017 ທີ່ຜ່ານມາ ຢູ່ທີ່ ຫໍປະຊຸມແຫ່ງຊາດ (ຫຼັກ 5 ) ນະຄອນຫຼວງວຽງຈັນ. ໄດ້ຈັດການປະກວດ Miss Universe Laos 2017 ຄັ້ງທຳອິດຂຶ້ນໃນປະເທດລາວ, ໂດຍການເຂົ້າຮ່ວມຂອງທ່ານ ສະຫວັນຄອນ ຣາຊະມູນຕີ ຮອງລັດຖະມົນຕີກະຊວງຖະແຫຼງຂ່າວ,ວັດທະນະທຳ ແລະ ທ່ອງທ່ຽວ, ໂດຍການເປັນປະທານຂອງທ່ານ ຫົງຄຳ ສຸວັນນະວົງ ປະທານ ບໍລິສັດ ໂທລະພາບ ທີວີ ລາວ ແລະ ທັງເປັນປະທານຈັດງານໂຄງການປະກວດ Miss Universe Laos 2017. ສຳລັບຜົນຂອງການປະກວດ ສາວງາມຜູ້ທີ່ສາມາດຄວ້າຕຳແໜ່ງອັນຊົງກຽດນີ້ໄປຄອງນັ້ນກໍຄື: ສຸພາພອນ ສົມວິຈິດ (ນຸ້ຍ) ອາຍຸ 20 ປີ ໝາຍເລກ MUL3 ໄດ້ເປັນ Miss Universe Laos 2017 ຫຼື ນາງງາມຈັກກະວານລາວຄົນທຳອິດ ແລະ ຍັງຈະໄດ້ເປັນຕົວແທນແມ່ຍິງລາວໄປປະກວດໃນເວທີລະດັບສາກົນອີກດ້ວຍ. ແລະ ຍັງບໍ່ໝົດເພາະ ນຸ້ຍ ສຸພາພອນ ຍັງຄວ້າອີກ 2 ຕຳແໜ່ງນັ້ນກໍຄື: “Miss Elegance” ແລະ “Miss Best Personality” ຖືວ່າເວທີນີ້ຄວ້າໄປເຖິງ 3 ລາງວັນກັນເລີຍ!!!
ສຳລັບ ຮອງ Miss Universe Laos ອັນດັບ 1: MUL9 ອອນອານົງ ຫອມສົມບັດ (ອອນ) ອາຍຸ 22 ປີ
ຮອງອັນດັບ 2: MUL5 ວາລິສະລາ ຕັງສຸວັນ (ເມ) ອາຍຸ 27 ປີ
ຮອງອັນດັບ 3: MUL1 ສຸກສະຫວັນ ຫຼວງລາດ ອາຍຸ 23 ປີ
ຮອງອັນດັບ 4: MUL6 ມາລິຊ່າ ສີດາຈັນ (ມ່າຊ່າ) ອາຍຸ 24 ປີ
ຂໍຂອບໃຈສຳລັບຮູບພາບບາງສ່ວນຈາກ: Miss Universe Laos